Diari Oficial de la Generalitat Valenciana


Sumari del DOGV 1613, del 03-09-1991 (1991/800142)

DECRET 151/1991, de 29 d'agost, del Consell de la Generalitat Valenciana, pel qual es fixen les taxes a satisfer per la prestació de serveis acadèmics universitaris per al curs 1991-1992.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/08/29/151/dof/vci/html**

### Dades del document

Número de DOGV
:   1613

Data del DOGV
:   03-09-1991

Secció del DOGV
:   DISPOSICIONS GENERALS

Número del document
:   1991/800142


Data del document
:   29-08-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 151/1991, de 29 d'agost, del Consell de la Generalitat Valenciana, pel qual es fixen les taxes a satisfer per la prestació de serveis acadèmics universitaris per al curs 1991/1992.  
D'acord amb la Llei Orgànica 11/1983, de 25 d'agost, de Reforma Universitària, les taxes acadèmiques per estudis conduents a títols oficials seran fixades per la comunitat autònoma corresponent, dins els límits que establirà el Consell d'Universitats; mentre que les corresponents a la resta d'estudis les fixarà el Consell Social de la universitat.  
Per la seua banda, l'article 99 de la Llei de la Generalitat Valenciana 7/1989, de 20 d'octubre, de Taxes, i la disposició addicional segona, paràgraf 4, de la Llei 7/1990, de 28 de desembre, de Pressupostos de la Generalitat Valenciana per a 1991, autoritzen el Govern Valencià per a regular i fixar els imports corresponents a les taxes universitàries per al curs 1991/1992.  
En aquest context normatiu, cal fixar les taxes a satisfer pels alumnes per la prestació del servei públic de l'educació superior durant el proper curs acadèmic 1991/1992, i actualitzar les tarifes fixades pel Decret 139/1990, de 30 de juliol, del Consell de la Generalitat Valenciana, per al proppassat curs acadèmic, dins els límits establerts pel Consell d'Universitats en la Resolució de 4 de juny de 1991, en compliment d?allò establert en l'article 54.3.b) de la Llei de Reforma Universitària.  
En el cas dels cursos estructurats en assignatures, l?actualització es realitza mitjançant l'aplicació del percentatge d'inflació corresponent a 1990, i en el cas dels ensenyaments estructurats en crèdits, el preu de cada crèdit es fixa prenent com a referència la relació entre l?import de la taxa d'un curs acadèmic del sistema tradicional i el nombre de crèdits del curs del corresponent pla d?estudis; en el supòsit de plans d'estudis homologats per cicles, sense especificacions de cursos, el nombre de crèdits que correspon a cada curs, s'obtindrà dividint el nombre total de crèdits del corresponent cicle entre el nombre d'anys que corresponga a aquest cicle.  
Per tot açò, a proposta dels Consellers d'Economia i Hisenda i de Cultura, Educació i Ciència, i amb la deliberació prèvia del Govern Valencià en la reunió del dia 29 d'agost de 1991,  
DECRETE:  
Article primer  
1. La quantia de les taxes per la prestació del servei públic de l?educació superior en les universitats públiques de la Comunitat Valenciana per al curs acadèmic 1991/1992 serà la que s?especifica en l'annex d'aquest decret.  
2. L?import de les taxes per estudis conduents a títols o diplomes que no tinguen caràcter oficial serà fixat pel Consell Social. En aquelles universitats en les quals no estiga constituït el Consell Social, o òrgan en el qual recaiguen les seues funcions, serà aprovat per la Conselleria de Cultura, Educació i Ciència.  
Article segon  
1. Les taxes públiques establertes en la tarifa primera de l'annex podran abonar-se per curs complet o per assignatures.  
2. En el supòsit d'abonament per assignatures, se'n diferenciaran únicament dues modalitats: anual i quadrimestral. La classificació de les assignatures com a anuals o quadrimestrals serà establerta per cada universitat en funció del nombre d'hores de classe que figuren als respectius plans d'estudis. L?import de la taxa a aplicar per a les assignatures quadrimestrals serà la meitat de l'establert en la tarifa primera de l'annex per a assignatures anuals.  
3. L?import de la taxa establerta per a assignatura solta serà diferent, segons que els curs al qual corresponga estiga constituït per menys de set assignatures anuals, o per set o més assignatures anuals. A aquests efectes, una assignatura anual equivaldrà a dues assignatures quadrimestrals.  
4. Quan un alumne es matricule en una mateixa assignatura per tercera o posteriors vegades, l'import de la matricula es veurà incrementat en un 20%.  
5. En qualsevol cas, quan un alumne es matricule d'assignatures soltes corresponents a un mateix curs, l'import de la matricula a satisfer pel total de les dites assignatures no podrà excedir del fixat per a un curs complet, excepte si en alguna d'elles es matriculés per tercera o posteriors vegades, cas en el qual no podrà superar el corresponent a un curs complet més el seu 20%.  
Article tercer  
1. L?import de les matèries, assignatures o disciplines dels plans d?estudis conduents a títols oficials estructurats en crèdits així com el dels cursos o seminaris de cada programa de doctorat es calcularà d'acord amb el nombre de crèdits assignats a cada matèria, assignatura, disciplina, curs o seminari.  
2. L?import del crèdit per a un pla d?estudis oficial, de primer i segon cicle, serà el que resulte de dividir la quantia de la taxa d'un curs acadèmic complet assenyalada en l'article anterior, entre el nombre de crèdits que componguen el curs segons el corresponent pla d'estudis. En estudis de tercer cicle es fixarà dividint entre el nombre de crèdits assignats a cada curs o seminari. En el cas de plans d?estudis homologats per cicles, sense especificacions de cursos, el nombre de crèdits del curs s'obtindrà dividint el nombre total de crèdits del corresponent cicle entre el nombre d'anys que corresponga a aqueix cicle.  
3. Quan un alumne es matricule per tercera o posteriors vegades de matèries, assignatures, disciplines, cursos o seminaris estructurats en crèdits, la taxa de cadascú serà incrementada en un 20%.  
Article quart  
1. Els alumnes podran matricular-se d?assignatures soltes amb independència del curs al qual corresponguen, excepte quan s'hagen establert incompatibilitats acadèmiques per la universitat.  
2. No obstant l'anteriorment exposat, aquells alumnes que inicien estudis hauran de matricular-se del primer curs complet, amb excepció dels casos en els quals siguen revalidades assignatures del dit primer curs.  
3. En qualsevol cas, el dret a examen i avaluació corresponent de les assignatures matriculades quedarà limitat per les incompatibilitats acadèmiques derivades dels plans d'estudi. Solament a aquests efectes, les universitats, mitjançant el procediment que determinen les respectives juntes de govern, podran fixar un règim d'incompatibilitats acadèmiques per a aquells plans d'estudi en el quals no estigués prèviament establert.  
Article cinquè  
L?exercici del dret de matricula establert en els articles anteriors no obligarà a la modificació del règim d'horaris generals determinats en cada centre, d'acord amb les necessitats dels seus plans d'estudis.  
Article sisé  
1. Els alumnes tindran dret a triar la manera d'efectuar el pagament de les taxes establertes pels diferents estudis universitaris en la tarifa primera de l'annex, sia fent-lo efectiu en un sol pagament a principi de curs, sia de manera fraccionada en dos terminis iguals, que seran ingressats l?un en formalitzar la matrícula i l'altre durant la segona quinzena del mes de desembre.  
2. La manca de pagament de l?import total de la taxa, en el cas d'opció pel pagament total, motiva la denegació de la matrícula .L?impagat parcial de la matrícula, cas d'haver optat pel pagament fraccionat, originarà l'anul·lació de la matrícula en els termes previstos en la legislació vigent, amb pèrdua de les quantitats corresponents al primer termini.  
Article setè  
Els alumnes dels centres o instituts universitaris no estatals adscrits abonaran a la universitat, en concepte d'expedient acadèmic i de prova d?avaluació, el 25% de les taxes establertes en la tarifa primera de l'annex. La resta de les taxes es satisfaran en la quantia íntegra prevista.  
Article vuité  
1. Els alumnes que obtinguen la revalidació de cursos complets o assignatures soltes, per raó d'estudis realitzats en centres nacionals no estatals o centres estrangers, abonaran les taxes pels mateixos conceptes i en la mateixa quantia assenyalada per als centres adscrits en l'article anterior.  
2. Per la revalidació d'estudis realitzats en centres estatals no es pagaran taxes.  
Article novè  
1. D'acord amb allò establert en l'article 3.1 del Reial Decret 2298/1983, de 28 de juliol, pel qual es regula el sistema de beques i altres ajudes a l?estudi de caràcter personalitzat, no estaran obligats a pagar la taxa del servei acadèmic els alumnes que reben beques amb càrrec als Pressupostos Generals de l?Estat.  
2. Els alumnes que en formalitzar la matrícula s'acullen a l?exempció de taxes pel fet d'haver sol·licitat la concessió d'una beca i, posteriorment, no obtingueren la condició de becari amb dret a l'ajuda prevista en l'article 14 de l?Ordre del Ministeri d'Educació i Ciència de 31 de maig de 1991, o en el cas que els fóra revocada la beca concedida, estaran obligats al pagament de la taxa corresponent a la matrícula que van efectuar, i en cas contrari, els seria anul·lada la matrícula en totes les assignatures en els termes previstos per la legislació vigent.  
3. Els organismes que, amb càrrec als Pressupostos Generals de l?Estat, concedesquen beques o ajudes a l?estudi, compensaran les universitats de l?import de les taxes per serveis acadèmics no satisfets pels alumnes becaris fins on arriben els crèdits que, amb aquesta finalitat, s'autoritzen en els seus pressupostos de despeses, sense perjudici de la compensació inclosa en els pressupostos generals de les universitats respectives.  
4. Les bonificacions corresponents a l'aplicació d'una o diverses matrícules d'honor es duran a terme una vegada calculat l?import de la matrícula. En el cas dels ensenyaments estructurats en crèdits, la bonificació o exempció s'efectuarà sobre el mateix nombre de crèdits que componen la matèria en la qual s'haja obtingut la matrícula d'honor.  
Article deu  
Els alumnes que en formalitzar la matrícula s'acullen a l?exempció de taxes prevista en l'article 94 de la Llei de Taxes de la Generalitat Valenciana i, posteriorment, d'acord amb el procediment que a aqueixos efectes s'establesca, no els fóra reconeguda l?exempció o els fos revocada, estaran obligats a l'abonament de la taxa corresponent a la matrícula que van efectuar, i l?impagat comportarà l'anul·lació de l?esmentada matrícula en totes les assignatures en els termes previstos per la legislació vigent.  
DISPOSICIONS FINALS  
Primera  
Es faculta els Consellers de Cultura, Educació i Ciència i d'Economia i Hisenda per a dictar les disposicions necessàries per al desenvolupament i execució d?allò que disposa aquest decret.  
Segona  
Aquest decret entrarà en vigor l?endemà de la seua publicació en el Diari Oficial de la Generalitat Valenciana.  
València, 29 d'agost de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
El Conseller de Cultura, Educació i Ciència,   
ANDREU LOPEZ BLASCO  
ANNEX  
Tarifes  
Primera. Activitat docent  
Estudis en facultats i escoles tècniques superiors en qualssevol dels cicles,(inclosos els cursos d'adaptació per a l'accés de titulats d'escoles universitàries a facultats i escoles tècniques superiors), en col·legis universitaris i escoles universitàries:  
1. Estudis conduents als títols de llicenciat en Belles Arts, Ciències (incloses les constituïdes conforme al Decret 1975/1973, de 26 de juliol), Farmàcia, Informàtica, Marina Civil, Medicina, Odontologia, Veterinària, d?Arquitecte o Enginyer, d?Arquitecte Tècnic o Enginyer Tècnic, i de Diplomat en Infermeria, Estadística, Fisioteràpia, Informàtica, Marina Civil, Optica, Podologia i Teràpia Ocupacional.  
1.1. Per curs complet: 66.203 pessetes.  
1.2. Per assignatures soltes:  
a) Assignatura anual corresponent a un curs de menys de set assignatures anuals: 17.220 pessetes.  
b) Assignatura anual corresponent a un curs de menys de set assignatures anuals, en tercera o successives matricules: 20.663 pessetes.  
c) Assignatura anual corresponent a un curs de set o més assignatures anuals: 11.397 pessetes.  
d) Assignatura anual corresponent a un curs de set o més assignatures anuals, en tercera o successives matricules: 13.674 pessetes.  
e) Matèria o assignatura anual corresponent a un curs d'un pla d'estudis estructurat per crèdits:  
- En primera o segona matrícula, per cada crèdit: preu del curs complet (1.1) / nombre de crèdits del curs.  
- En tercera o successives matricules, per cada crèdit: preu del curs complet (1.1) / nombre de crèdits del curs, més el 20%.  
2. Altres estudis conduents a títols oficials de primer i segon cicle, diferents als especificats en l'apartat 1 anterior:  
2.1. Per curs complet: 46.734 pessetes.  
2.2. Per assignatures soltes:  
a) Assignatura anual corresponent a un curs de menys de set assignatures: 11.919 pessetes.  
b) Assignatura anual corresponent a un curs de menys de set assignatures anuals, en tercera o successives matricules: 14.300 pessetes.  
c) Assignatura anual corresponent a un curs de set o més assignatures anuals: 7.941 pessetes.  
d) Assignatura anual corresponent a un curs de set o més assignatures anuals, en tercera o successives matricules: 9.530 pessetes.  
e) Matèria o assignatura anual corresponent a un curs d'un pla d'estudis estructurat per crèdits:  
- En primera o segona matrícula, per cada crèdit: preu del curs complet (2.1) / nombre de crèdits del curs.  
- En tercera o successives matricules, per cada crèdit: preu del curs complet (2.1) / nombre de crèdits del curs, més el 20%.  
3. Estudis conduents al títol de Doctor (programes de doctorat):  
3.1. Conduent a un títol de Doctor, la denominació del qual es corresponga amb la dels títols de l'apartat 1. Per cada crèdit: preu del curs complet (1.1) / nombre de crèdits del curs o seminari.  
3.2. Conduent a un títol de Doctor, la denominació del qual es corresponga amb la dels títols de l'apartat 2. Per cada crèdit: preu del curs complet (2.1) / nombre de crèdits del curs o seminari.  
4. Estudis d?especialitats.  
4.1. Estudis d?especialitats mediqués que no requeresquen formació hospitalària de l'apartat tercer de l'annex al Reial Decret 127/1984, d?11 de gener, en unitats docents acreditades. Per cada crèdit: 2.675 pessetes.  
4.2. Estudis de l?especialitat de Farmàcia, Anàlisis Clíniques, en escoles professionals reconegudes segons el Reial Decret 2708/1982, de 15 d'octubre. Per cada crèdit: 2.675 pessetes.  
4.3. Estudis d?especialitats en Infermeria en unitats docents acreditades (Reial Decret 992/1987, de 3 de juliol). Per cada crèdit: 683 pessetes.  
Segona. Avaluació i proves  
1. Proves d'aptitud per a l'accés a la universitat: 5.294 pessetes.  
2. Certificat d'aptitud pedagògica (inclou tots els cursos): 15.489 pessetes.  
3. Projectes de fi de carrera: 9.734 pessetes.  
4. Prova de conjunt per a l'homologació de títols estrangers d'educació superior: 9.734 pessetes.  
5. Curs d'iniciació i orientació per a majors de 25 anys: 7.900 pessetes.  
6. Examen per a tesi doctoral: 9.734 pessetes.  
7. Obtenció, per revalidació, de títols de diplomats en escoles universitàries:  
7.1. Per avaluació acadèmica i professional conduent a dita revalidació: 9.734 pessetes.  
7.2. Per treballs exigits per a dita revalidació: 16.212 pessetes.  
Tercera. Títols i secretaria  
1. Expedició de títols acadèmics:  
1.1. Doctor: 15.244 pessetes.  
1.2. Llicenciat, Arquitecte o Enginyer: 10.235 pessetes.  
1.3. Diplomat, Arquitecte Tècnic o Enginyer Tècnic: 4.998 pessetes.  
1.4. Duplicats per pèrdua i modificacions: 600 pessetes.  
2. Secretaria:  
2.1. Apertura d'expedient acadèmic per començament d'estudis en un centre, certificacions acadèmiques i trasllats d'expedient acadèmic: 1.855 pessetes.  
2.2. Compulsa de documents: 728 pessetes.  
2.3. Expedició de targetes d'identitat: 398 pessetes.


Còpia Permalink ELI